CELEX: 62017TN0011
Language: sk
Date: 2017-01-06 00:00:00
Title: Vec T-11/17: Žaloba podaná 6. januára 2017 – RK/Rada

27.3.2017   
            
            
               SK
            
            
               Úradný vestník Európskej únie
            
            
               C 95/13
            
         Žaloba podaná 6. januára 2017 – RK/Rada
   (Vec T-11/17)
   (2017/C 095/22)
   Jazyk konania: francúzština
   
      Účastníci konania
   
   
      Žalobca: RK (v zastúpení: L. Levi a A. Tymen, avocats)
   
      Žalovaná: Rada Európskej únie
   
      Návrhy
   
   Žalobca navrhuje, aby Všeobecný súd:
   
               —
            
            
               rozhodol, že podaná žaloba je prípustná a dôvodná,
            
         a dôsledku toho,
   
               —
            
            
               zrušil nedatované rozhodnutie Rady prijaté na základe článku 42c služobného poriadku úradníkov Európskej únie,
            
         
               —
            
            
               v prípade potreby zrušil rozhodnutie z 27. septembra 2016, ktorým bola zamietnutá sťažnosť žalobcu z 29. apríla 2016,
            
         
               —
            
            
               zaviazal žalovanú na náhradu majetkovej škody, ktorá vznikla žalobcovi,
            
         
               —
            
            
               zaviazal žalovanú na náhradu nemajetkovej ujmy, ktorá vnikla žalobcovi,
            
         
               —
            
            
               zaviazal žalovanú na náhradu všetkých trov konania.
            
         
      Dôvody a hlavné tvrdenia
   
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod je založený na námietke nezákonnosti vznesenej proti článku 42c služobného poriadku, na porušení článkov 20 a 21 Charty základných práv Európskej únie, na porušení smernice Rady 2000/78/ES z 27. novembra 2000, ktorá ustanovuje všeobecný rámec pre rovnaké zaobchádzanie v zamestnaní a povolaní (Ú. v. ES L 303, 2000, s. 16; Mim. vyd. 05/004, s. 79), ako aj na porušení článku 1d služobného poriadku.
            
         
               2.
            
            
               Druhý žalobný dôvod je založený na porušení článku 42c služobného poriadku, ako bol vykonaný v oznámení Rady č. 71/15 pre zamestnancov, ako aj na nesprávnosti a i nezrovnalostí zo skutkového a právneho hľadiska v napadnutých rozhodnutiach.
            
         
               3.
            
            
               Tretí žalobný dôvod je založený na porušení práva byť vypočutý, ako aj práva na obhajobu.
            
         
               4.
            
            
               Štvrtý žalobný dôvod je založený na porušení povinnosti starostlivosti, ako aj porušení zásady dobrej správy.